સોશિયલ મિડિયામાં મુકેશ અંબાણી બિમાર હોવાના સમાચારથી RIL શેર ૧ કલાકમાં ૬% તૂટ્યો, માર્કેટ કેપ ૭૦ હજાર કરોડ રૂપિયા ઘટી – City Watch News
By CITY WATCH NEWS November 2, 2020 56
છેલ્લા અમુક દિવસથી સોશિયલ મીડિયા પર એવી ખબર વાયરલ થઈ રહી છે કે રિલાયન્સ ઇન્ડસ્ટ્રીઝ લિમિટેડના ચેરમેન મુકેશ અંબાણી બીમાર છે અને લંડનમાં તેમનું ઓર્ગેન ટ્રાન્સપ્લાન્ટ કરવામાં આવ્યું છે. આ ખબર બાદ એક કલાકમાં રિલાયન્સ ઇન્ડસ્ટ્રીઝ લીમિટેડના શેરમાં આજે ૬ ટકાથી વધુનો કડાકો જાેવા મળ્યો છે.
શેરભાવમાં ઘટાડો થતા કંપનીની માર્કેટ કેપ લગભગ ૭૦ હજાર કરોડ રૂપિયા ઘટી છે. આ સાથે એક સપ્તાહ દરમિયાન કંપનીની માર્કેટ કેપમાં ૧ લાખ કરોડ રૂપિયાનો નોંધપાત્ર ઘટાડો થયો છે. જાેકે, આરઆઇએલના ચેરમેન અને મેનેજિંગ ડાયરેક્ટરમુકેશ અંબાણીની તબિયત અંગે કંપનીએ કોઈ પણ ટિપ્પણી કરવાનો ઇન્કાર કર્યો છે. આપણે જણાવી દઈએ કે આ પહેલા આ વર્ષે જુલાઈમાં એક દિવસમાં આરઆઇએલનો શેર ૬.૨ ટકા તૂટ્યો હતો. જે તે સમય શેર ભાવ ૧૯૭૮ રૂપિયાથી ઘટીને ૧૭૯૮ રૂપિયા પર આવી ગયો હતો.
મુકેશ અંબાણીની તબિયત ખરાબ હોવાની ખબર છેલ્લા બે સપ્તાહથી સોશિયલ મીડિયા પર વહેતી થઈ છે. જે હેઠળ એવો દાવો કરવામાં આવી રહ્યો છે કે તેમનું વજન લગભગ ૩૦ કિલો ઘટ્યું છે અને લંડનમાં ઓર્ગન ટ્રાન્સપ્લાન્ટ કરવામાં આવ્યું છે. ઉપરાંત, સોશિયલ મીડિયા પર એવી ચર્ચા પણ થઈ રહી છે કે મુકેશ અંબાણીની તબિયત ખરાબ હોવાના કારણે અંબાણી ફેમિલીના સભ્યો ૈંઁન્ની મેચોમાં દેખાતા નથી. જાેકે, કેટલીક બ્રોકરેજ હાઉસેસનું માનવું છે કે મુકેશ અંબાણીની બીમારી અંગે હાલ કોઈ પ્રમાણિક માહિતી નથી. જ્યાં સુધી સ્પષ્ટ માહિતી નથી મળતી ત્યાં સુધી આ અંગે કઈ પણ નિવેદન આપવું અયોગ્ય ગણાશે. કારણ કે આની અસર આરઆઇએલના શેર પર જાેવા મળી શકે છે.